Vanki (Pakarinen)
Jos mies on lyöty rautoihin
 Tai toiselle on myöty,
 Jos ken on pantu kahleisiin
 Ja orjaruoskin lyöty –
 Hän vanki ei oo konsanaan,
 Ei ole orja nöyrä:
 Hän riimut rikkoo vimmassaan,
 Hän kahleet katkoo kourissaan
 Ja selkä kohta suoristuu
 Jo kahlehista köyrä.

 Se miespä vasta vanki on
 Ja orjan nimen kantaa,
 Ken luotu oisi voittohon
 Ja vangiks’ itsens’ antaa.
 Hän kaukana on ainiaan
 Jo vapauden tiestä –
 Hän polton tuntee rinnassaan
 Ja tuskan tuiman tunnossaan,
 Mutt’ irrottamaan itseään
 Ei häness’ ole miestä.

4-2 1902.